אורית אזולאי

אורית אזולאי (נולדה ב-16 בספטמבר 1962) היא מלהקת לקולנוע ולטלוויזיה, מורה, מרצה ועורכת תסריט; זוכת פרס אופיר לליהוק הטוב ביותר לשנת 2012 על הסרט "העולם מצחיק", השנה הראשונה בה ניתן הפרס, בשנת 2014 על הסרט "אפס ביחסי אנוש" בשנת 2017 על הסרט "מוטלים בספק" ובשנת 2019 על הסרט "ימים נוראים". אורית אזולאי נולדה בשנות השישים וגדלה בשכונת מקור חיים בירושלים. למדה בבית הספר התיכון המקיף של הדסה ע"ש סליגסברג ברנדייס במגמת עיצוב אופנה. בצבא שירתה בגרעין נח"ל, והגיעה לקיבוץ סופה (שהוקם בחבל ימית והועבר אחרי הפינוי לחבל שלום) לאחר השלמת החלק הצבאי של השירות, שם עבדה כתופרת במפעל קטן לבובות. עם תחילת מימוש הסכם השלום בין ישראל למצרים סייעו חברי הגרעין לפינוי והעברת הקיבוץ ובנייתו המחודשת בפתחת שלום, ושם מונתה להיות אחראית לאירועי התרבות של הקיבוץ. עם שחרורה מהצבא עברה לתל אביב והחלה ללמוד קורס בלימודי קולנוע אצל דוד גרינברג וקורס בלימודי משחק אצל יורם לוינשטיין. היא בוגרת לימודי קולנוע בבית הספר לאומנויות הבמה "בית צבי" (1987-1984) שבשנים 1970–1988 היה בו מסלול ללימודי קולנוע לצד לימודי המשחק. במהלך הלימודים בבית צבי צפתה בהצגות התיאטרון שהועלו בבית הספר ועזרה לחבריה בליהוק סרטי הגמר שלהם. היא הושפעה בעיקר מנחמן אינגבר, אמיל (מילק) קנבל, ולינה וסלבה צ'פלין שכוננו עבורה את התודעה והתשוקה לאמנות הקולנוע. בשנת הלימודים האחרונה היא עבדה בסרט הגמר של איילת מנחמי "עורבים" כמלבישה, לצד מעצב התלבושות בסרט והאמן בועז תורג'מן. ב-1987, מייד עם סיום לימודיה בבית צבי ליהקה את הפרסומת הראשונה שלה. זו הייתה פרסומת למי עדן, אותה ביים יריב גבר תלמיד כיתתה וצילם רון קדמי. לאחר מכן ליהקה פרסומות רבות עם הבמאים המובילים בתחום. ב-1992 ליהקה את קמפיין מערכת הבחירות עבור מפלגת העבודה. ב-1993 ליהקה את סרט הקולנוע הראשון שלה "שירת הסירנה" בבימוי איתן פוקס, אחריו ליהקה את "שחקנים" של רוני ניניו, סדרת הילדים "קופיקו" בהפקת רון אייזיק "קלרה הקדושה" בבימוי אורי סיון וארי פולמן, "פלורנטין" בבימוי איתן פוקס ועוד מאות פרסומות ועשרות סרטי קולנוע. בתקופה שהחלה ללהק (טרום ערוץ 2), היו עוד שלוש מלהקות פרט אליה והתחום היה בחיתוליו. פרסומות נעשו רק לקולנוע ותשדירי שירות לערוץ הראשון, והופקו דרמות וסרטים בודדים בשנה. מכיוון שהיו אז רק מספר קטן של סוכנויות שחקנים וסוכנויות דוגמנים שלעיתים לא נתנו מענה לדמויות שחיפשה היא פיתחה שיטת עבודה לחיפוש כישרונות טבעיים במשחק ואנשים בעלי מראה ייחודי אותם מצאה ברחובות, בשווקים, בבתי ספר, בפסטיבלים, במועדונים, בבתי אבות, בספריות וכו... ושכנעה אותם להגיע למבחני בד. רבים מהם לוהקו בפרסומות בסרטים ובסדרות טלוויזיה. היא גילתה הרבה מאוד "נון-אקטור" שכולל ליהוק ילדים ונוער, טיפוסים ודמויות חד פעמיות ללא ניסיון קודם במשחק. נון אקטור: בועז גור-לביא ("שירת הסירנה") לוסי דובינצ'יק, ח'ליל אלוהב, מאיה מרון, ג'וני פיטרסון ("קלרה הקדושה") איתי תורג'מן ("פלורנטין" "בית"ר פרובנס") בר בלפר, יונתן בר-אור ("מישהו לרוץ איתו") יונתן השילוני ("חלומו של הנרי" "תמרות עשן") גל סלומון ("וביום השלישי") סשה אגרונוב ואנטון אוסטרובסקי ("הבודדים")...... ועוד רבים במשך כל שנות עבודתה היא פוקדת את בתי הספר למשחק בצפייה במאות הצגות להתרשם מהשחקנים הצעירים ולאתר כישרונות, דבר שמסייע לה כשהיא ניגשת לליהוק פרויקט חדש ומאפשר לה חשיפה של שחקנים צעירים ולא מוכרים. רבים מהשחקנים שעשו את פריצתם הראשונה למסך הופיעו בסרטים וסדרות שליהקה: דלית קהן, ("שירת הסירנה") אבשלום פולק, סמי הורי, עדי טרר ("פלורנטין") עמי סמולרצ'יק ("פלורנטין", "פתיחה 1812", "מבצע סבתא") משה פולקנפליק, יונתן רוזן, פיני טבגר (בוצ'אצ'י מתוך "שיעור מולדת") אלי אלטוניו ("בית"ר פרובאנס") חני פירסטנברג ("הבורגנים") מיכאל הנגבי, לביא זיטנר וסיון רהב-מאיר (מנחים ב"בננה בום") רינת מטטוב ("מישהו לרוץ איתו, "ביקור התזמורת", "תמרות עשן") אילנית בן יעקב ("היה נהדר" מתוך "שיעור מולדת") יאיר להמן, ארז דריגס ("תמרות עשן") שירי אשכנזי ("קרוואן 841", "במבי קופצת למים", "ההתחלפות") הילה וידור ("פלורנטין, "הבורגנים", "הדברים שמאחורי השמש", "לוויה בצהריים) רותם קינן, שרון טל ("ההתחלפות") הילה סעדה ("ביקור התזמורת") יובל ינאי ("לוויה בצהריים") נעמה שטרית, משה אשכנזי ("העולם מצחיק").... ועוד רבים היא ליהקה שחקני תיאטרון ותיקים לתפקידים משמעותיים ראשונים במסך: אורלי זילברשץ ("שירת הסירנה" "קלרה הקדושה" "חתולות הרעם") זהר שטראוס ("הדברים שמאחורי השמש") יורם טולדנו, אליענה שכטר, אורי הוכמן, ("תמרות עשן") יורם חטב, ולדימיר פרידמן ("קרקס פלשתינה") סנדרה שדה ("פרצוף של פוקר") שרית וינו אלעד, אפרת בן צור ("הבורגנים") רוזינה קמבוס ("שחקנים", "מבצע סבתא" "פרצוף של פוקר") סלאח בכרי ("ביקור התזמורת") יגאל נאור ("קלרה הקדושה") יהודה אלמגור ("מוקי בוערה", "סוזנה הבוכיה") ועוד.. בעבודותיה ניתן לראות בתפקידים בלתי צפויים דמויות מהתרבות הישראלית שאינם שחקנים מן המניין: רמי פורטיס, המוכתר (בדרמה "בן-גוריון" - בסדרה "סיפורים קצרים על אהבה") יפה ירקוני, יאיר לפיד (שירת הסירנה) סיון שביט ("גרגר על הריס" מתוך "סיפורים קצרים על אהבה") נעמי פולני, יובל מנדלסון, אפרים שמיר ("מישהו לרוץ איתו") אמיר אוריין, זאב טנא, מרינה מקסימיליאן בלומין ("תמרות עשן") יוסף אל דרור ("קלרה הקדושה") רבים מהשחקנים שליהקה זכו במהלך השנים בפרסי אופיר ובפרסי השחקן בפסטיבלים. בשנת 2000 הציע לה רנן שור יזם ועורך פרויקט סדרת הדרמות "שיעור מולדת" עבור הזכיינית "רשת" ללהק את תשע הדרמות בסדרה ולהיות שותפתו בעריכת הסדרה אשר היוותה חממה ליוצרים צעירים נבחרים, בוגרי בתי-הספר השונים לקולנוע בארץ שקיבלו ליווי אומנותי לאורך כל תהליך הפקת הסרטים. הסדרה זכתה ב-6 פרסי וולג'ין ושניים מסרטיה הוקרנו בפסטיבל קאן ("עבדי השם" ו"מסעות ג'יימס בארץ הקודש"): "פרצוף של פוקר" (איתן ענר) "זכותא" (דני סירקין), "אמא ו'" (שחר רוזן), "קרוון 841" (ציון רובין), בוצ'צ'י" (נתי אדלר), "עבדי השם" (הדר פרידליך), "היה נהדר" (סיוון ארבל), "שלוש אצבעות" (דפנה לוין), "מסעות ג'יימס בארץ הקודש" (רענן אלכסנדרוביץ'). מאז סדרת הדרמות "שיעור מולדת" אזולאי עוסקת גם בעריכת תסריט. בשנים 2010–2011 אורית אזולאי יזמה וקידמה את קיומו של פרס הליהוק במסגרת פרסי אופיר מול הנהלת האקדמיה לקולנוע, שאינו קיים באוסקר האמריקאי והייתה הזוכה הראשונה בו בשנת 2012 על ליהוק השחקנים בסרטו של שמי זרחין "העולם מצחיק". אורון שמיר כתב עליה ב"עכבר העיר" ובבלוג "סריטה": "השנה נשבר שיא המועמדויות עם 15 לזכותו של "העולם מצחיק" של שמי זרחין, שסיים את הערב עם פסלון אחד בלבד. הזכייה רשומה על שמה של אורית אזולאי, מגדולת המלהקות של הקולנוע הישראלי, אשר ליקטה משתתפים רבים לסרט האנסמבל חביב הקהל של זרחין והתכבדה בפרס הליהוק הראשון בתולדות האקדמיה. ספתח ראוי לקטגוריה החדשה, שהוענק לאשה שבעצם לכבודה ובזכותה הוקמה הקטגוריה. שאפו." בשנת 2001 היא החלה ללמד ליהוק (קורס שנלמד לראשונה בארץ) בבית הספר סם שפיגל לקולנוע ולטלוויזיה בירושלים והיא חברה בוועדת ההוראה של בית הספר. בשנת 2010 התחילה ללמד שחקנים במרכז סדנאות הבמה. הרצתה בקמרה אובסקורה, מכללת ספיר, שח"ם, איגוד הבמאים, פסטיבל "עתיד התיאטרון" בצוותא, בתי ספר למשחק ועוד. בשנים - 2003-2004-2007 שימשה כלקטורית בקרן יהושע רבינוביץ לאמנויות תל אביב. היא לומדת מזה עשר שנים (2012-2002) לימודי יהדות ב"בינה" – חסידות, קבלה וזוהר עם הסופר והמורה דב אלבוים. "סיפורים קצרים על אהבה" - סדרת דרמות על פי ספורים מהספרות העברית. יוצר ומפיק : חגי לוי בערוץ 2 (קשת), בשנת 1997 סדרות/תוכניות טלוויזיה סרטי קולנוע רותי קדוש, "שתי קריירות", בירחון את, 1 ביולי 2011, עמ' 62. אורית ראובני-גפן, "אורית אזולאי: צריך אינטואיציות של חיה", בשבועון לאישה, 16 באוגוסט 2010, עמ' 38. רועי בהריר, "קשה להשגה", מוסף "7 לילות" של העיתון ידיעות אחרונות, 5 בינואר 2007, עמ' 10–11. עינת פישביין, "דוד הכי טוב", מוסף "7 לילות" של העיתון ידיעות אחרונות, 7 ביולי 2006, עמ' 6. גואל פינטו, "שורו, הביטו וראו", מוסף "גלריה" של העיתון הארץ, 11 בנובמבר 2001. יוסי דבש, "אורית אזולאי, ראיון: ליהוק, לא ליקוק", בשבועון רייטינג, ינואר 2000, עמ' 40–43. מיכל ניב, "יש לה תפקיד בשבילך", בעיתון העיר, 13 בינואר 1995, עמ' 49–50. מדיה וקבצים בנושא אורית אזולאי בוויקישיתוף אורית אזולאי(הקישור אינו פעיל) באתר סדנאות הבמה סינמה פרדיסו: סיגל ראש בריאיון רדיו עם אורית אזולאי, בתוכנית של גלי צה"ל באתר icast,‏ 15 בספטמבר 2012 (54:23 דקות) עופר מתן, ‏המלהקת אורית אזולאי מסבירה איך מלהקים לסרט ילד בן 5, באתר גלובס, 5 בפברואר 2015 שחר אטואן, למה העולם רוצה להסתיר את השמנות, באתר הארץ, 8 בדצמבר 2014 אורית אזולאי, מלהקת סרטים ועורכת תסריט, "ניסינו לייבא שחקנים מעזה", באתר הארץ, 17 בספטמבר 2007 אמיר אוריין, תמרות עשן בין צפון לגולן, באתר יקום תרבות של אלי אשד, 6 באוגוסט 2012 יובל ברוסילובסקי‏, למה אין בארץ שחקנים שיכולים לשאת סרט לבדם? - וואלה תרבות, באתר וואלה, 23 ביולי 2012 מנחם בן, הקריירה של איתי תורג'מן התחילה במקרה מופלא, באתר nrg מעריב, 25 ביוני 2012 יערה יעקב, דבש, הכל דבש: ריאיון עם גל סלומון, מוסף סופשבוע של העיתון מעריב, באתר nrg מעריב, 24 באפריל 2011 אורית ראובני־גפן, כך הופכים מאלמונים לכוכבים, באתר xnet‏, 16 במרץ 2011 רוני אפרת, מאקשן ועד קאט: כך תצליחו בתעשיית הקולנוע הישראלית, באתר הארץ, 26 בנובמבר 2010 מה יקרה השנה בקולנוע?, באתר הארץ, 14 בספטמבר 2007 אלינור נחמיה, נשלחתי למשימה להביא בני אדם – שיחה עם אורית אזולאי, באתר שורה ראשונה, 23 פברואר 2017 אורית אזולאי, במיזם "אישים" לתיעוד היצירה הישראלית אורית אזולאי, במסד הנתונים הקולנועיים IMDb (באנגלית) אורית אזולאי, באתר "אידיבי", מאגר הידע העברי לקולנוע ישראלי ועולמי אורון שמיר, הזוכים בטקס פרסי אופיר 2012, באתר "עכבר העיר", 21 בספטמבר 2012 אורון שמיר, אופיר 2012: הזוכים והזוכות, בבלוג "סריטה", 22 בספטמבר 2012